open-index/open-wikipedia-markdown huggingface dataset:
Pauridia gracilipes

***Pauridia gracilipes*** is 'n meerjarige blomplant en geofiet wat tot die genus *Pauridia* behoort. Die spesie is endemies aan die Noord-Kaap en die Wes-Kaap.

Die plant het twee subspesies:
* *Pauridia gracilipes subsp. gracilipes*
* *Pauridia gracilipes subsp. speciosa* Snijman

## Bronne 
* Plants of the World Online
* Pacific Bulb Society
Pauridia aquatica

Die **watersterretjie** (*Pauridia aquatica*) is 'n meerjarige blomplant en geofiet wat tot die genus *Pauridia* behoort. Die spesie is endemies aan die Noord-Kaap, Oos-Kaap en die Wes-Kaap. Die plant groei in nie-standhoudende poele, slote, oewers van vleie en moerasse. Die spesie staan ook bekend as *vleiblommetjie*, *vlei-uintjie* en *watersterblom*.

## Galery 

Spiloxene aquatica plant.JPG
Pauridia aquatica 1DS-II 3-6547.jpg
Pauridia aquatica 1DS-II 2-3106.jpg
Pauridia aquatica 1DS-II 2-3105.jpg
Pauridia aquatica 1DS-II 2-3102.jpg
Pauridia aquatica 1DS-II 3-6555.jpg

## Bronne 
* REDLIST Sanbi
* Plants of the World Online
Pauridia longituba

***Pauridia longituba*** is 'n meerjarige blomplant en geofiet wat tot die genus *Pauridia* behoort en deel is van die die Saldanha-strandveld. Die spesie is endemies aan die Wes-Kaap en kom van St. Helenabaai tot by Saldanha voor. Dit het 'n voorkomsgebied van 120 km² en daar is slegs vyf subpopulasies oor. Die plant het habitat afgestaan aan voorstedelike ontwikkeling by Vredenburg. 

## Bronne 
* REDLIST Sanbi
* Plants of the World Online
Pauridia maximiliani

***Pauridia maximiliani*** is 'n meerjarige blomplant en geofiet wat tot die genus *Pauridia* behoort. Die spesie is endemies aan die Wes-Kaap en kom voor in die Olifantsriviervallei. Hier het dit 'n voorkomsgebied van slegs 16 km² en daar is drie subpopulasies. Die plant word bedreig deur die aanlê van lemoen boorde en het onlangs van sy habitat afgestaan aan padkonstruksie.

## Bronne 
* REDLIST Sanbi
* Plants of the World Online
Dierdré Snijman

**Dierdré "Dee" Anne Snijman** (gebore op 27 Junie 1949) is 'n Suid-Afrikaanse plantkundige en planttaksonoom wat bekend is vir die bestudering en skryf van uitgebreide artikels oor bolle. Sy het meer as 120 spesies beskryf en uitgebreide werke oor Suid-Afrikaanse flora geskryf. Sy ontvang die 1997 Herbertmedalje van die *International Bulb Society* vir haar navorsing oor *Amaryllis*.  
[duimnael|*[Amaryllis belladonna*]]

## Vroeë lewe en loopbaan 
Snijman is in 'n klein dorpie oos van Johannesburg gebore en het vroeg die naam "Dee" aangeneem as makliker om te spel en uit te spreek. Sy is opgevoed by die Blessed Imelda Convent in Brakpan en aan die Damelin College in Johannesburg. Haar aanvanklike belangstelling in Suid-Afrikaanse blomme is aangewakker deur haar ouers se bloktuin en die illustrasies deur Cythna Letty en Aruiol Batten. Sy het haar BSc (Plantkunde en Wiskunde) aan die Universiteit van Natal voltooi. Sy behaal haar MSc in 1973 en terselfdertyd 'n Diploma in Onderwys, maar hou slegs een jaar skool.

In 1974 sluit sy by die Compton Herbarium by die Kirstenbosch Botaniese Tuine aan, waar sy die werk van verskeie Suid-Afrikaanse plantkundiges teëkom, waaronder Robert Harold Compton. W.F. Barker het 'n versameling monokotte daar voltooi voor haar aftrede. Peter Goldblatt en John Rourke het haar vroeë werk gelei. Sy en Pauline Perry het baie uitstappies in die Suider-Afrikaanse winterreënvalstreek onderneem.

Sy het in 1984 die genus *Haemanthus* in samewerking met die plantkunstenaar Ellaphie Ward-Hilhorst gepubliseer, en dit opgevolg met werk oor *Hessea* en *Strumaria*, wat deel gevorm het van navorsing vir haar Ph.D.
 
Die standaard skrywer afkorting **Snijman** word gebruik om Dierdré Snijman as die skrywer aan te dui wanneer 'n botaniese naam gebruik word.

## Gepubliseerde werke 
*
*
*
*
*
*

## Sien ook 
* Lys van botaniste

## Verwysings
Pauridia alba

***Pauridia alba *** is 'n meerjarige blomplant en geofiet wat tot die genus *Pauridia* behoort en is deel van die fynbos en renosterveld. Die spesie is endemies aan die Wes-Kaap. Dit kom van die Koue Bokkeveld tot by Hermanus en die Breederiviervallei voor. Die plant het 'n voorkomsgebied van 8500&nbsp;km². Van die 26 oorspronklike subpopulasies geïdentifiseer het dertien verlore gegaan aan stedelike ontwikkeling by Kaapstad en Stellenbosch. Habitat is ook afgestaan aan gewasverbouing rondom Malmesbury en Wellington. Indringerplante is ook 'n bedreiging en blomme word geoes deur onwettige versamelaars.

## Bronne 
* REDLIST Sanbi
* Plants of the World Online
The Adventures of Jimmy Neutron, Boy Genius

***The Adventures of Jimmy Neutron, Boy Genius*** is 'n Amerikaanse televisiereeks wat deur John A. Davis vervaardig is.

## Rolverdeling 
* Debi Derryberry as Jimmy Neutron
* Jeffrey Garcia as Sheen Estevez
* Rob Paulsen as Carl Wheezer
* Carolyn Lawrence as Cindy Vortex
* Crystal Scales as Libby Folfax
* Frank Welker as Goddard
* Mark DeCarlo as Hugh Neutron
* Megan Cavanagh as Judy Neutron
* Kath Soucie as Betty Quinlan
* Phil LaMarr as Bolbi Stroganovsky
* Andrea Martin as Miss Winfred Fowl
* Candi Milo as Nick Dean
* Rob Paulsen as Principal Willoughby
* Billy West as Sam Melvick
* Jim Cummings as UltraLord

## Verwysings 
## Eksterne skakels 
*
Gotarzes II van Partië

**Gotarzes II** (, *Gōtarz*) was  van 40 tot 51&nbsp;n.C. koning van konings van die Partiese Ryk. Hy was 'n aangenome seun van Artabanus&nbsp;II. 

Toe Artabanus in 40 sterf, het sy seun Vardanes&nbsp;I hom opgevolg. Gotarzes&nbsp;II het egter die troon geroof en sy beheer oor 'n groot deel van Partië uitgebrei. Vardanes moes na Baktrië vlug. 

Vardanes se kort bewind het geëindig toe hy tydens 'n jaguitstappie vermoor is. Ná sy dood omstreeks 46 het Gotarzes&nbsp;II oor Partië regeer tot met sy eie dood kort daarna – volgens Tacitus weens 'n siekte, terwyl Josephus meen hy is vermoor. Gotarzes&nbsp;II is vir 'n kort rukkie deur sy oom Vonones&nbsp;II opgevolg, en daarna deur dié se seun Vologases&nbsp;I.

## Verwysings
## Bronne
* 
* 
* 

## Skakels
Vonones II van Partië

**Vonones II** was 'n Partiese prins wat van 11 tot 51&nbsp;n.C. koning van Atropatene en in 51&nbsp;n.C. koning van die Partiese Ryk was. Hy was nie van die regerende tak van die Arsakidiese dinastie nie. Sy broer, Artanabus II, was die opvolger van Vonones I, aangesien hulle ma die dogter van die Partiese koning Fraates IV was. Hulle pa was 'n prins en moontlik 'n afstammeling van 'n vroeëre koning, Mitridates II. 

Ná die dood van sy broer se aangenome seun, Gotarzes II, in 51&nbsp;n.C. het Vonones koning van Partië geword. Hy is egter 'n paar maande later dood en is deur sy seun Vologases I opgevolg. 

Vonones II het drie seuns gehad, wat die konings van onderskeidelik Partië, Atropatene en Armenië was: Vologases I, Pakoros en Tiridates I.

## Verwysings
## Bronne
*  
* 
* 
* Tacitus, Annals

## Skakels
Pauridia minuta

***Pauridia minuta*** is 'n meerjarige blomplant en geofiet wat tot die genus *Pauridia* behoort en is deel van die fynbos. Die spesie is endemies aan die Wes-Kaap en kom voor van Langebaan tot by Riversdal. Die plant het 70% van sy habitat afgestaan en 40% van sy subpopulasies verloor weens ontwikkeling, gewasverbouing en indringerplante. Die bedreigings bestaan steeds.

## Bronne 
* REDLIST Sanbi
* Plants of the World Online
Joensuu

**Joensuu** is 'n stad (en hoofstad van die gewes Noord-Karelië) in Oos-Finland met sowat 76&nbsp;800 inwoners. Joensuu is die agtste grootste stad in Finland.

## Foto's van Joensuu 

Lêer:Joensuu Orth Church.JPG|Die Ortodokse kerk van Joensuu
Lêer:Agora2009.JPG|Universiteit
Lêer:Joensuu areena1.jpg|Die Joensuu Arena

Lêer:Joensuun kaupungintalo.jpg|Raadsaal van Joensuu
Lêer:EFJO terminal 20110522.jpg|Lughawe van Joensuu
Lêer:Ilosaarirock Festival 2007.jpg|Die Ilosaari-rockfees van Joensuu

## Eksterne skakels 
* Inligting vir toeriste
* Universiteit van Joensuu
Pakoros II van Partië

**Pakoros II** (Parties: , *Pakur*) was van 78 tot 110 koning van konings van die Partiese Ryk. Hy was die seun en opvolger van Vologases I. 

Tydens die laaste deel van Vologases I se bewind het Pakoros saam met hom regeer. Ná Vologases I se dood het Pakoros alleenheerser geword, maar hy het gou teenstand van sy broer Vologases II geky wat 'n opstand gelei het tot in 80, met laasgenoemde se neerlaag. In 79/80 is Pakoros se heerskappy deur nog 'n teenstander uitgedaag: Artabanus III van Partië, wat hy teen 81 verslaan het. 'n Derde mededinger, Osroes I, het in 109 sy verskyning gemaak. Pakoros is in 110 dood en is deur sy seun Vologases III opgevolg, wat sy pa se stryd teen Osroes I om die Partiese troon voortgesit het.

Nes sy pa, het Pakoros die beleidsrigtings van Artabanus II voortgesit deur die ekonomiese bronne van die Partiese Ryk te vermeerder met die daarstelling van 'n nuwe handelstelsel en die aanknoop van bande met ander magte soos Han-China. 

## Verwysings
## Bronne
* 
* 
* 
* 

## Skakels
Vardanes I van Partië

**Vardanes I** was van 40 tot 46&nbsp;n.C. koning van konings van die Partiese Ryk. Hy was die erfgenaam van sy pa, Artabanus II, maar moes teen sy broer, Gotarzes II, veg wat 'n aangenome seun van Artabanus en 'n mededinger om die troon was. 

Vardanes se kort bewind het geëindig toe hy tydens 'n jaguitstappie vermoor is.

## Verwysings
## Bronne
* 
* 
* 

## Skakels
Pauridia nana

***Pauridia nana*** is 'n meerjarige blomplant en geofiet wat tot die genus *Pauridia* behoort en deel van die fynbos is. Die spesie is endemies aan die Noord-Kaap en kom op die Bokkeveldeskarp op suidelike hellings voor. Daar het dit 'n voorkomsgebied van 450 km². Dit word nie bedreig deur die rooibostee bedryf nie omrede die grond waarop dit groei, nie geskik daarvoor is nie.  Die plant word as seldsaam beskou.
 
## Bronne 
* REDLIST Sanbi
* Plants of the World Online
Pauridia linearis

***Pauridia linearis*** is 'n meerjarige blomplant en geofiet wat tot die genus *Pauridia* behoort en deel is van die fynbos en die Saldanha-strandveld. Die spesie is endemies aan die Wes-Kaap en kom van Jacobsbaai tot by Mamre voor. Dit het 'n voorkomsgebied van 1500 km² en daar is minder as tien subpopulasies oor. Die spesie het habitat afgestaan aan voorstedelike ontwikkeling.

## Bronne 
* REDLIST Sanbi
* Plants of the World Online
Vologases I van Partië

**Vologases I** (, *Walagash*) was van 51 tot 78 koning van konings van die Partiese Ryk. Hy was die seun en opvolger van Vonones II, 'n Partiese prins wat oor Atropatene regeer het en 'n paar maande lank koning van Partië was. Vologases se ma was uit sy harem. Die moderne historikus Marek Jan Olbrycht noem die tak van die Arsakidiese dinastie wat by Vologases I ontstaan het, die "Vologasides" of "Huis van Vologases I". Hulle het van 51 tot met die ryk se val in 224 regeer.

Hy is deur sy seun Pakoros II opgevolg, wat sy beleidsrigtings voortgesit het. Vologases I het twee broers gehad wat die konings van onderskeidelik Atropatene en Armenië was: Pakoros en Tiridates I.

## Verwysings
## Bronne
* Bivar, A.D.H. (1983). "The Political History of Iran Under the Arsacids". In Yarshater, Ehsan (red.). *The Cambridge History of Iran, Volume 3(1): The Seleucid, Parthian and Sasanian Periods*. Cambridge: Cambridge University Press. pp. 21–99. .
* 
* 
* 
* Tacitus, Annals

## Skakels
Pauridia occidentalis

***Pauridia occidentalis*** is 'n meerjarige blomplant en geofiet wat tot die genus *Pauridia* behoort. Die spesie is endemies aan Australië en kom in Wes-Australië voor.

Daar is twee subspesies:
* *Pauridia occidentalis var. occidentalis*
* *Pauridia occidentalis var. quadriloba* (F.Muell.) Snijman & Kocyan

## Bron 
* Plants of the World Online
Vuurpylmag van die Volksbevrydingsleër

Die **Vuurpylmag van die Volksbevrydingsleër** (**VMVBL**; Chinees: 中国人民解放军 火箭 军; pinyin: *Zhōngguó rénmín jiěfàngjūn huǒjiàn jūn*, voorheen die Tweede Artilleriekorps Chinees: 第二 炮兵 ), is die strategiese en taktiese missielmag van die Volksrepubliek van China. Die VMVBL is die vierde tak van die Volksbevrydingsleër (VBL) en beheer die land se arsenaal van ballistiese missiele op land-beide kern- en konvensioneel. Hierdie afdeling van die gewapende magte is op 1 Julie 1966 gestig en het op 1 Oktober 1984 sy eerste verskyning in die openbaar gemaak. Die hoofkwartier vir operasies is in Qinghe, Beijing. Die VMVBL is onder die direkte bevel van die Sentrale Militêre Kommissie (SMK).

In totaal is China volgens skattings in 2020 in besit van 320 kernplofkopkoppe, met 'n onbekende aantal aktief en gereed om te ontplooi. In 2013 het die Amerikaanse intelligensie beraam dat die Chinese aktiewe interkontinentale ballistiese missiel-arsenaal tussen 50 en 75 missiele op land- en see-gebiede sou strek, maar meer onlangse intelligensie-evaluerings in 2019 stel die interkontinentale ballistiese missiel-telling van China op ongeveer 90 en groei vinnig. Die VMVBL bestaan uit ongeveer 100 000 personeel en ses ballistiese missielbrigades. Die ses brigades is onafhanklik ontplooi in verskillende militêre streke regoor die land.

Die naam is op 1 Januarie 2016 verander van die Volksbevrydingsleër se Tweede Artilleriekorps  na die Vuurpylmag van die Volksbevrydingsleër. Ondanks bewerings deur sommige, blyk dit dat daar geen bewyse is dat die nuwe generasie Chinese ballistiese missiel-duikbote onder VMVBL-beheer sal kom nie. China het die grootste land-gebaseerde missielarsenaal ter wêreld. Volgens Pentagon se ramings sluit dit 1 200 konvensioneel gewapende kortafstand-ballistiese missiele, 200 tot 300 konvensionele ballistiese missiele met 'n gemiddelde afstand en 'n onbekende aantal konvensionele ballistiese missiele, sowel as 200-300 kruisermissiele op die grond in. Baie hiervan is uiters akkuraat, wat hulle in staat sou stel om teikens te vernietig, selfs sonder kernkopkoppe.

## Verwysings
## Skakels
Vologases III van Partië

**Vologases III** (, *Walagash*) was van 110 tot 147 koning van konings van die Partiese Ryk. Hy was die seun en opvolger van Pakoros II.

Vologases III se bewind is gekenmerk deur 'n burgeroorlog. Met sy troonbestyging moes hy met die troonrower Osroes I afreken. Dié het daarin geslaag om die westelike deel van die ryk in te palm, terwyl Vologases III in beheer van die oostelike deel was. Nadat Osroes I die Verdrag van Rhandeia met die Romeinse Ryk verbreek het deur Partamasiris in 113 as nuwe koning van Armenië aan te stel, het die Romeinse keiser Trajanus Partië binnegeval en vir 'n kort ruk beslag gelê op Partiese stede soos Seleukië en Ktesifon tot so ver as die Persiese Golf. Die Romeine het dit egter gou ná Trajanus se dood in 117 weer verloor. 

Vologases III, wie se oostelike gebiede nie geraak is nie, het van die situasie gebruik gemaak om Osroes I eindelik in 129 te verslaan. Nog 'n mededinger, Mitridates V, het daarna sy verskyning gemaak, maar is ook deur Vologases III verslaan, in 140.

Vologases III is in 147 deur Mitridates V se seun Vologases IV opgevolg.

## Verwysings
## Bronne
* 
* 
* 

## Skakels
Pauridia scullyi

Die **klipsterretjie** (*Pauridia scullyi*) is 'n meerjarige blomplant en geofiet wat tot die genus *Pauridia* behoort. Die spesie is inheems aan die Noord-Kaap en Namibië. Dit groei in rotsskeure en rotshange op suidelike hellings.

## Bronne 
* REDLIST Sanbi
* Plants of the World Online
* Pacific Bulb Society
Pauridia serrata

***Pauridia serrata*** is 'n meerjarige blomplant en geofiet wat tot die genus *Pauridia* behoort. Die spesie is endemies aan die Noord-Kaap.

Daar is twee subspesies:
* *Pauridia serrata subsp. albiflora* (Nel) Snijman & Kocyan
* *Pauridia serrata subsp. serrata*

## Galery 

Pauridia serrata 230166305.jpg
Pauridia serrata subsp. albiflora 1DS-II 2-2626.jpg
Pauridia serrata subsp. albiflora 1DS-II 2-2700.jpg
Pauridia serrata subsp. serrata 1DS-II 2-1614.jpg
Pauridia serrata subsp. albiflora 1DS-II 2-2627.jpg

## Bronne 
* REDLIST Sanbi
* Plants of the World Online
Cazombo-brug

Die **Cazombo-brug** is ‘n brug oor die Zambezirivier in Angola.

Die brug is by 11°  54′  22″ suid en 22° 49′ 52″ oos in die Moxico-provinsie. Dit is die enigste brug in Angola oor die Zambezi.

Tydens die Angolese burgeroorlog is die brug deur bombardering ernstig beskadig. Na ingrypende herstelwerk is dit in 2008 heropen. Van 2011 tot 2014 is egter ‘n nuwe brug gebou. Dit is 160m lank en 11m breed met aan beide kante ‘n voetpad. In 2018 is ook die pad van Luau na Cazombo herbou.

## Lees ook
*Kruisings oor die Zambezirivier
Kleinrivier

Die **Kleinrivier** is 'n rivier wat naby Hermanus in die Overberg-distrik van die Wes-Kaap in 'n strandmeer uitmond.

## Eksterne skakel 
* Google-kaart van die Kleinrivier se monding by Geonames.org (cc-by)
Pauridia umbraticola

***Pauridia umbraticola*** is 'n meerjarige blomplant en geofiet wat tot die genus *Pauridia* behoort en is deel van die fynbos. Die spesie is endemies aan die Wes-Kaap en kom in die Olifantsriviervallei voor.

## Bronne 
* REDLIST Sanbi
* Plants of the World Online
Pauridia verna

***Pauridia verna*** is 'n meerjarige blomplant en geofiet wat tot die genus *Pauridia* behoort. Die spesie is inheems aan KwaZulu-Natal, Lesotho en die Oos-Kaap en kom in die Drakensberg voor, bokant 2 700m. Die plant word net 8cm groot en blom in November. Die blomme is wit met 'n geel kern.

## Bronne 
* REDLIST Sanbi
* Plants of the World Online
* Pacific Bulb Society
Pauridia vaginata

***Pauridia vaginata*** is 'n meerjarige blomplant en geofiet wat tot die genus *Pauridia* behoort. Die spesie is endemies aan Australië en kom in Nieu-Suid-Wallis, Suid-Australië, Tasmanië, Victoria en Wes-Australië voor.

Die plant het twee subspesies:
* *Pauridia vaginata var. brevistigmata* (R.J.F.Hend.) Snijman & Kocyan
* *Pauridia vaginata var. vaginata*

## Galery 

Pauridia vaginata var. vaginata - Flickr - Kevin Thiele.jpg
Yellow Star (6253068945).jpg
Yellow Star (6253592420).jpg

## Bron 
* Plants of the World Online
Bonteberg

Die **Bonteberg** is 'n berg in die Breedevallei Plaaslike Munisipaliteit, provinsie Wes-Kaap, in die suidweste van Suid-Afrika geleë.

## Geografie 
Die Bonteberg is 1&nbsp;343 meter bo seevlak geleë. Die landskap rondom Bontberg is gewoonlik heuwelagtig. Die hoogste punt in die gebied het 'n hoogte van 1,371 meter en is 2,8 km oos van Bonteberg. Die gebied rondom Bonteberg is byna heeltemal bedek met bos en valleie kom selde voor.

Tipiese plantegroei van die Wes-Kaapse fynbos kom volop hier voor.

## Verwysings 
## Eksterne skakel 
* Google-kaart van die Bonteberg by Geonames.org (cc-by)
Kilkenny

duimnael|'n Kaart van Kilkenny
duimnael|Kilkenny Castle
duimnael|Kilkenny Castle, die kenmerkende simbool van 'n Middeleeuse stad
**Kilkenny**  is 'n stad in die Kilkenny County in Ierland. Dit is in die Suidoosstreek en in die provinsie Leinster geleë. Dit is op beide oewers van die Norerivier gebou. Die 2016-sensus gee die bevolking van Kilkenny as 26 512 aan. 

Kilkenny is 'n toeristebestemming, en die omgewing bevat historiese geboue soos Kilkenny Castle, St Canice Katedraal en sy ronde toring, Rothe House, Shee Alms House,  Black Abbey, St. Mary Katedraal, Kilkenny Stadsaal, St. Francis Abbey, Grace's Castle en St. John's Priory. Kilkenny is ook bekend vir sy werkswinkels vir ontwerp, die Watergate-teater, openbare tuine en museums. Jaarlikse geleenthede sluit in Kilkenny Kunstefees,  die Cat Laughs komediefees en musiek by die Kilkenny Roots Festival.

## Stadstatus 
Amptelik bekend as die "Munisipale Distrik van Kilkenny City", het Kilkenny geen stadsraad ingevolge die Wet op Hervorming van Plaaslike Regering 2014 nie, maar dit word onder dieselfde wet 'n stad genoem.

Tradisioneel word na Kilkenny as 'n stad verwys, en dit het sy oorsprong in die plaaslike gebruik, wat voortspruit uit 'n koninklike handves wat deur koning Jakobus I van Engeland in 1609 toegestaan is.
duimnael| Kilkenny Castle
duimnael| Die Black Freren-hek, deel van die middeleeuse stadsmure

## Sport
### Sokker 
Kilkenny City AFC het tot Januarie 2008 in die League of Ireland gespeel. Dit het by die liga as EMFA aangesluit in 1986, maar bedank ná 22 jaar uit die liga, weens "gebrek aan finansiering, swak resultate en geringe bywoning". Die klub het alles behalwe twee seisoene in die tweede vlak van die League of Ireland gespeel. Dit is verbonde aan Leinster Football Association, Football Association of Ireland en die Schoolboy's Football Association of Ireland.

### Rugby 
Kilkenny RFC wat in 1885 gestig is, is 'n baie sterk en suksesvolle rugbyklub in Foulkstown aan die Waterfordweg.
  Die klub het baie spelers vir die Ierse span voorsien, waaronder Ernie Ridgeway, Bill Tector, Jack Notley, Willie Duggan, Ned Byrne, Ronan Kearney en Gary Halpin. en speel in die Irish Ice Hockey Association Recreational Division League. 

## Verwysings
Waboomsberg

Die **Waboomsberg** is 'n prominente bergpiek in die Swartberge-natuurreservaat van die sentrale Swartberge. Dit is noordwes van Matjiesrivier en betreklik naby die suidpunt van die Swartbergpas geleë. Die piek is 2003&nbsp;m bo seespieël. 

Aanliggende pieke is Tierkop (2132&nbsp;m), Oliewenberg (1856&nbsp;m) en Aalwynkop (870&nbsp;m). Verskillende voetslaanpaaie bied toegang tot die omgewing, insluitend die uitdagende 22&nbsp;km lange Albertberg-voetslaanpad wat by De Hoek begin, en by 'n waterval eindig.

## Plaaslike flora

Spatalla confusa vBerkel3.jpg|Wolbos te Waboomsberg
Paranomus dregei Nicola van Berkel 1.jpg|Parfuumsepter te Waboomsberg
Otholobium swartbergense Vanberkel 5.jpg|*O. swartbergense* te Waboomsberg

## Kyk ook
* Waboomsberge, noordoos van Montagu
* Waboomberge, noordoos van Ceres

## Verwysings 
* Waboomsberg, Peakvisor
* Swartberg-natuurreservaat, Peakvisor
Hypoxidaceae

***Hypoxidaceae*** is 'n plant familie wat hoort tot die orde Asparagales. *Hypoxidaceae* staan ook bekend as die *Sterretjiegras*-familie.

## Verwysings
The Mitchells vs. the Machines

***The Mitchells vs. the Machines*** is 'n rekenaargeanimeerde familie-/buddy-rolprent van 2021 wat deur Mike Rianda geregisseer is en die stemme van Abbi Jacobson, Danny McBride, Maya Rudolph, Eric André, Olivia Colman, Fred Armisen, Beck Bennett, onder andere, gebruik.

## Rolverdeling 
* Abbi Jacobson as Katie Mitchell
* Danny McBride as Rick Mitchell
* Maya Rudolph as Linda Mitchell
* Mike Rianda as Aaron Mitchell
* Olivia Colman as PAL
* Eric André as Dr. Mark Bowman
* Fred Armisen as Deborahbot 5000
* Beck Bennett as Eric

## Verwysings 
## Eksterne skakels 
* 
* 
*
Empodium

***Empodium*** is 'n kruidagtige plant genus van geofiete wat hoort tot Hypoxidaceae, die *sterretjie-familie*. Die genus bestaan uit sewe spesies. Die genus is inheems aan Suid-Afrika, Lesotho en Eswatini. Dit verkies winterreënval streke om in te groei.

Die genus staan ook bekend as *ploegtydblommetjie*, wanneer die blomme verskyn weet die boere die winter reën is naby.

## Spesies 
Die genus het sewe spesies:
* *Empodium elongatum* (Nel) B.L.Burtt
* *Empodium flexile* (Nel) M.F.Thomps. ex Snijman
* *Empodium gloriosum* (Nel) B.L.Burtt
* *Empodium monophyllum* (Nel) B.L.Burtt
* *Empodium namaquensis* (Baker) M.F.Thomps.
* *Empodium plicatum* (Thunb.) Garside
* *Empodium veratrifolium* (Willd.) M.F.Thomps.

## Verwysings 
## Bron 
* http://plantsoftheworldonline.org/taxon/urn:lsid:ipni.org:names:1446-1
Miombo-suikerbos

Die **Miombo-suikerbos** (*Protea baumii*) is 'n blomdraende struik wat hoort tot die bekende Proteagenus. Die spesie is inheems aan Angola, Demokratiese Republiek die Kongo, Tanzanië en Zambië. In Engels staan die plant bekend as *Miombo Sugarbush*.

Daar is ook 'n subspesie:
* *Protea baumii subsp. robusta* Chisumpa & Brummitt

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* Plants of the World Online
* iNaturalist
400 v.C.

## Gebeure 
* Keltiese stamme soos die Helvetiërs, Brigantiërs en Vindelikers hulle teen die oewers van die Bodenmeer gevestig.

## Geboortes 
*

## Sterftes 
*

## Verwysings
332 v.C.

## Gebeure 
*Ná die beleg van Gasa stuur Alexander groot hoeveelhede van die buit huis toe na Olympias, sy ma, en na Kleopatra, sy stiefma. Athene ontvang 100 000 medimnoi  graan uit Cirene, twee keer soveel as enige ander stad.
* Alexander die Grote verower Egipte.

## Sterftes
*Aristoteles - Griekse filosoof

## Verwysings
Erzincan Binali Yıldırım Universiteit

Die **Erzincan Binali Yıldırım Universiteit** (ook bekend as **Erzincan Binali Yıldırım Üniversitesi**) is 'n universiteit in Erzincan, Turkye wat in 1976 gestig is.

## Navorsing- & ontwikkelingslaboratoriums 
Daar is ook verskeie nagraadse skole en 'n professionele skool, sowel as die Fakulteit Ingenieurswese en verskeie ander departemente van die Skool van Ekonomiese, Administratiewe en Sosiale Wetenskappe.

## Verwysings 
## Eksterne skakels 
*  https://international.ebyu.edu.tr/ - Die universiteit se webwerf
Empodium flexile

***Empodium flexile*** is 'n meerjarige blomplant en knolvormende geofiet wat tot die genus *Empodium* behoort. Die spesie is endemies aan die Noord-Kaap, Oos-Kaap en die Wes-Kaap.

## Bronne 
* REDLIST Sanbi
* Plants of the World Online
Erzincan

**Erzincan** is 'n stad in die ooste van Turkye. Die stad het 'n bevolking van 160&nbsp;780 in 2020 gehad met 'n oppervlakte van 11&nbsp;903&nbsp;km². Erzincan is tans die hoofstad van die Erzincan-provinsie in Anatolië. Die stad het 'n universiteit, die Erzincan Binali Yıldırım Universiteit.

Nabygeleë stede sluit in Erzurum, Sivas, Tunceli, Bingöl, Elâzığ, Malatya, Gümüşhane, Bayburt, en Giresun. Die stad huisves 'n meerderheid Soenni-Turke met beduidende Alevi Zaza en Alevi Koerdiese minderhede.

## Geskiedenis
**Acilisene**, die antieke stad wat nou Erzincan is, was die plek van die Vrede van Acilisene waardeur in 387 n.C. Armenië in twee vasale state verdeel is, 'n kleiner een wat afhanklik was van die Bisantynse Ryk en 'n groter een wat afhanklik was van Persië.

## Aardbewing
Die stad is heeltemal verwoes deur 'n groot aardbewing op 27 Desember 1939. Die opeenvolging van sewe gewelddadige skokke, die grootste van 7,8 op die skaal, was die sterkste wat Turkye in die onlangse geskiedenis getref het. In die eerste fase van die aardbewing is ongeveer 8&nbsp;000 mense dood. Die volgende dag is berig dat die dodetal tot 20&nbsp;000 gestyg het. Noodlenigingsoperasies het begin. Teen die einde van die jaar het 32&nbsp;962 gesterf weens meer aardbewings en verskeie oorstromings. Die skade aan die stad Erzincan was so groot dat die ou terrein heeltemal verlaat is en 'n nuwe stad 'n entjie verder in die noorde gestig is.

## Klimaat 
Erzincan het 'n kontinentale klimaat met koue, sneeuvolle winters en warm, droë somers. Lente is die natste seisoen, terwyl die somer die droogste is. Die laagste temperatuur wat aangeteken is, was −32,5 °C  in Januarie 1950. Die hoogste temperatuur wat aangeteken is, was 40,6 °C in Julie 2000. Die swaarste sneeuval wat aangeteken is, was 74 cm in Februarie 1950.

## Galery 

File:Yedigöller_-_panoramio.jpg|Yedigöller, letterlik "sewe mere" in Turks
File:Üzüm_baglari_Erzincan_(Göller_köyü)_-_panoramio.jpg|Druiweverbouing in Erzincan
File:Tercan,han1.jpg|'n Historiese herberg in Erzincan

File:Çağlayan..._-_panoramio.jpg|Natuurlike watervalle

## Verwysings
Steenbrasrivier

Die **Steenbrasrivier** is 'n standhoudende rivier wat in die Wes-Kaap, Suid-Afrika vloei. Dit ontspring in die binneland en word net voor sy monding naby Gordonsbaai deur die Steenbrasdam opgedam.

Die Steenbrasrivier het, soos meeste riviere in die Wes-Kaap, 'n lae sedimentlading en verskaf water van 'n hoë gehalte. Die rivier asook die dam is vernoem na die steenbras, 'n vis endemies aan Suid-Afrika.

## Eksterne skakel 
* Google-kaart van die Steenbrasrivier se monding by Geonames.org (cc-by)
Nisa

**Nisa**, ook **Mitradatkirt** genoem, was 'n antieke stad in die Partiese Ryk. Dit is geleë naby die hedendaagse Asjchabat, Turkmenistan, 18&nbsp;km wes van die middestad. Nisa word deur sommige beskryf as die eerste hoofstad van die Partiese of Arsakidiese Ryk. Daar word tradisioneel aangeneem dit is deur Arsakes I (bewind: omstreeks 250-211 v.C.) laat bou en dat dit die koninklike woonplek van die Partiese konings was, hoewel nooit vasgestel is of die fort by Nisa 'n koninklike woning of mausoleum was nie.

In 2007 is die fort tot 'n Unesco-wêrelderfenisgebied verklaar.

## Geskiedenis
Nisa was 'n groot stad in die Partiese Ryk. Dit is later deur Mitridates I van Partië (bewind: omstreeks 171-138&nbsp;v.C.) hernoem tot Mitradatkirt (Parties: 𐭌𐭕𐭓𐭃𐭕𐭊𐭓𐭕, "fort van Mitradates").

Die streek was bekend vir sy vinnige en mooi perde. Dit is in die 1ste dekade&nbsp;v.C. heeltemal deur 'n aardbewing verwoes.

## Verwysings
## Skakels
Moraea acocksii

***Moraea acocksii*** is 'n plant en geofiet wat tot die genus *Moraea* behoort en deel van die Sukkulente Karoo is. Die spesie is endemies aan Namakwaland in die Noord-Kaap naby Springbok. Die plant word beskou as seldsaam; dit is laas in 1957 gesien.

## Bronnelys 
* SANBI Redlist
* Plants of the World Online
Moraea angusta

***Moraea angusta*** is 'n plant en geofiet wat tot die genus *Moraea* behoort en deel van die fynbos is. Die spesie is endemies aan die Wes-Kaap en kom vanaf die Sederberg tot by Knysna voor. Die plant word 20-40cm groot en blom van Augustus tot November.

## Bronnelys 
* SANBI Redlist
* Plants of the World Online
* John Manning. 2018. Field Guide to Fynbos, Struik Nature, 2018
Ktesifon

**Ktesifon** (Persies: تیسفون; Grieks: Κτησιφῶν) was 'n antieke stad aan die oostelike oewer van die Tigrisrivier en sowat 35 km suidoos van die hedendaagse Bagdad. Dit was langer as 800 jaar die hoofstad van Iran, ook bekend as Persië, in die tyd van die Partiese en Sassanidiese Ryk.

## Beskrywing
thumb|links|220px|Taq Kasra, of die ruïne van die Ktesifon-paleis, 1864.
Ktesifon het in 'n ryk kommersiële sentrum van meer as 600&nbsp;000 mense ontwikkel en was vol kerke, sinagoges, Boeddhiste-, Zoroastristiese en Mitraïstiese tempels sowel as leidende universiteite en ander opvoedingsinstellings wat met die omringende stede aan albei oewers van die rivier, soos die Hellenistiese stad Seleukië, saamgesmelt het. 

Daar is soms na Ktesifon en die omgewing verwys as "Die Stede" (Aramees: *Mahuza*; , ''al-Mada'in''). Sommige skrywers het dit in die laat 6de en vroeë 7de eeu beskryf as "die grootste stad ter wêreld".

Tydens die Romeins-Partiese Oorloë het Ktesifon drie keer in die hande van die Romeine geval. Ná die Moslemse inval het die stad verval en teen die einde van die 8ste eeu was dit ontvolk. Sy plek as 'n politieke en ekonomiese sentrum is deur die Abbasidiese hoofstad, Bagdad, ingeneem. 

Die opvallendste struktuur wat behoue gebly het, is die Taq Kasra, wat soms die Gewelfde Poort van Ktesifon genoem word.

## Ligging
Ktesifon is min of meer by Al-Mada'in, 35&nbsp;km van die moderne stad Bagdad, Irak, aan die Tigris geleë. Dit was sowat 30&nbsp;km2 groot. Die Taq Kasra was eens deel van die koninklike paleis in Ktesifon en dateer na raming van tussen die 3de en 6de eeu. Dit is in die huidige dorp Salman Pak geleë.

## Verwysings
## Skakels
Codename: Kids Next Door

***Codename: Kids Next Door*** is 'n Amerikaanse televisiereeks wat deur Bruce Knapp vervaardig is.

## Rolverdeling 
* Benjamin Diskin as Numbuh 1/Nigel Uno en Numbuh 2/Hogarth Pennywhistle "Hoagie" Gilligan, Jr.
* Lauren Tom as Numbuh 3/Kuki Sanban
* Dee Bradley Baker as Numbuh 4/Wallabee "Wally" Beatles, Numbuh T/Thomas "Tommy" Gilligan en The Toiletnator
* Cree Summer as Numbuh 5/Abigail "Abby" Lincoln en Cree Lincoln
* Jennifer Hale as Numbuh 86/Fanny Fulbright
* Rachael MacFarlane as Numbuh 362/Rachel McKenzie
* Tom Kenny as Knightbrace
* Mark Hamill as Stickybeard
* Grey DeLisle as Crazy Old Cat Lady en Gramma Stuffum
* Daran Norris as Count Spankulot
* Tara Strong as Mushi Sanban
* Keone Young as Kani Sanban
* Janice Kawaye as Numbuh 83/Sonia

## Verwysings 
## Eksterne skakels 
*
Vologases IV van Partië

**Vologases IV** (Parties:  *Walagash*) was van 147 tot 191 koning van konings van die Partiese Ryk. Hy was die seun van Mitridates V. Vologases het in die vroeë jare van sy bewind Partiese beheer oor die koninkryk Charakene herstel. Van 161 tot 166 het hy oorlog teen die Romeinse Ryk gevoer.  Hoewel hy aanvanklik suksesvol was en Armenië en Syria verower het, is hy eindelik teruggedryf en het hy vir 'n kort ruk beheer oor die Partiese hoofstede Seleukië en Ktesifon verloor. 

Die Romeine het erg gely onder 'n uitbreking van die pes wat in 166 van Seleukië versprei het, en hulle moes noodgedwonge terugtrek. Die oorlog het kort daarna tot 'n einde gekom en Vologases het die grootste deel van Noord-Mesopotamië aan die Romeine afgestaan. 

Hy is in 191 dood en is deur sy seun Vologases V opgevolg.

## Verwysings
### Bronne
* 
* 

## Skakels
Hetaira

thumb|240px|Jean-Léon Gérôme se skildery *Phryne voor die Areopagus* beeld die hetaira Phryne uit wat verhoor word. Toe die jurielede haar naakte liggaam sien, het hulle glo besluit sy is onskuldig.

**Hetaira** (meervoud: **hetairai**; Grieks: ἑταίρα, "metgesel") was 'n soort prostituut in antieke Griekeland wat, benewens om seksuele dienste te verskaf, ook opgetree het as 'n kunstenaar, vermaker en geselser. Anders as ander Griekse vroue van dié tyd was hetairas goed opgevoed en is hulle in die simposiums toegelaat.

## Opsomming
[thumb|220px|links|Dié skildery, aan die binnekant van 'n [kylix, beeld 'n hetaira uit wat *kottabos* speel – dit is 'n soort drinkspeletjie wat by simposiums gespeel is waarin deelnemers die afsaksel in hulle wynbekers na 'n teiken werp.]]

Historici het tradisioneel onderskei tussen "hetairai" en "pornai", 'n ander soort antieke Griekse prostituut. In teenstelling met pornai, wat in bordele of op straat seks aan verskeie kliënte verskaf het, is geglo hetairai het net 'n paar mans op 'n slag as kliënte gehad en dat hulle langtermynverhoudings met hulle gehad het terwyl hulle seks, geselskap en intellektuele stimulasie verskaf het.

Historici het egter dié feit begin bevraagteken. Die tweede uitgawe van *Oxford Classical Dictionary* dui byvoorbeeld aan dat die term "hetaira" 'n eufemisme vir enige soort prostituut was. 

'n Derde mening, soos voorgestaan deur Rebecca Futo Kennedy, is dat hetairai "nie prostitute of selfs courtisanes was nie". Sy glo hetairai was elite-vroue, net soos "hetairoi", die manlike vorm, gedui het op elite-mans by simposiums. Volgens hom kon albei óf slawe óf vry gewees het en kon hulle vir 'n koppelaar gewerk het of nie. 

Dit lyk tog of vroue wat as "hetairai" eerder as "pornai" beskryf is, opgevoed was en ook geselskap verskaf het. Hulle kon ryk word en hulle eie finansies hanteer as hulle vry was. Hulle loopbane sou egter kort wees en as hulle nie genoeg verdien het om hulleself te onderhou nie, sou hulle soms in bordele of as koppelaars moes werk om 'n inkomste te verseker wanneer hulle ouer was.

## Verwysings
## Skakels
Vologases VI van Partië

**Vologases VI** (Parties:  *Walagash*) was van 208 tot 213 die onbetwiste koning van konings van die Partiese Ryk, maar het daarna in 'n dinastiese stryd betrokke geraak met sy broer Artabanus IV, wat teen 216 in beheer was van die grootste deel van die ryk en selfs deur die Romeinse Ryk as die opperheerser beskou is. 

Vologases VI het tot in 221/222 oor Seleukië regeer, en muntstukke van hom het tot in 228 in Mesopotamië verskyn, toe hy vermoedelik deur die Sassanidiese Ryk verslaan is. Hulle het Artabanus IV voorheen verslaan en het die Parters nou opgevolg as die konings van Iran.

## Verwysings
### Bronne
* 
* 

## Skakels
Triumviraat

[thumb|220px|Die Eerste Triumviraat van die [Romeinse Republiek: Pompeius, Marcus Licinius Crassus en Julius Caesar.]]

'n **Triumviraat** (Latyn: *triumvirātus*), **triargie** of **driemanskap** is 'n politieke instelling wat deur drie magtige mense oorheers of regeer word, soos wat in Latyn as **triumvirs** (*triumviri*) bekend is. Die reëling kan formeel of informeel wees. 

Hoewel die drie veronderstel is om gelyk te wees, is dit in werklikheid selde die geval. Die term kan ook gebruik word om 'n staat te beskryf met drie verskillende militêre leiers wat almal daarop aanspraak maak dat hy die enigste leier is. 

In die geval van die Sowjetunie en Rusland word die term **troika** (Russies vir 'n "groep van drie") gebruik.

Die term "triumviraat" word veral in die Romeinse geskiedenis gebruik vir die Eerste Triumviraat van Julius Caesar, Marcus Licinius Crassus en Pompeius, en die Tweede Triumviraat van Augustus Octavianus (later Caesar Augustus), Marcus Antonius en Marcus Aemilius Lepidus. 

Voorbeelde van triumvirate of driemanskappe uit die geskiedenis: 

* Die Driemanskap van 1813 het kortstondig (vanaf 20 November 1813 tot 6 Desember 1813) die huidige Nederland regeer aan die einde van die Napoleontiese tydperk, voordat Willem I van die Nederlande die troon bestyg het. Die driemanskap het bestaan ​​uit Gijsbert Karel van Hogendorp, Frans Adam van der Duyn van Maasdam en Leopold van Limburg Stirum.
* Die Driemanskap was 'n groep leiers wat die Zuid-Afrikaansche Republiek van 1880 tot 1883 bestuur het totdat die Republiek herstel is nadat dit deur Brittanje geannekseer was. Die drie leiers was Paul Kruger as Onder-President, Piet Joubert as Kommandant-Generaal en Marthinus Wessel Pretorius.

## Skakels
Iwan (argitektuur)

[thumb|280px|Verskeie iwans en geteëlde koepels van die 16de-eeuse Mir-i-Arab-madrassa in Boechara, [Oesbekistan, wat in 'n Persiese styl gebou is.]] 
[thumb|280px|Die [Taj Mahal gebruik iwans vir ingange én versieringselemente.]]

'n **Iwan** (Persies: ایوان, *eyvān*, Arabies: إيوان, *iwan*) is 'n reghoekige saal of ruimte, gewoonlik gewelf, met mure aan drie kante en een kant heeltemal oop. Die formele ingang tot die iwan word in Persies 'n *pishtaq* genoem: Dit is gewoonlik versier met kalligrafie, teëls en geometriese ontwerpe. 

Omdat die definisie speling toelaat, kan die vorms en eienskappe wissel wat betref grootte, materiaal of versiering. Iwans word meestal met Islamitiese argitektuur vereenselwig, hoewel dit 'n vroeë, Persiese oorsprong het. Dit was ten volle ontwikkel in Mesopotamië teen omstreeks die 3de eeu, tydens die Partiese tydperk van Persië.

## Oorsprong
Baie geleerdes, onder andere Edward Keall, André Godard, Roman Ghirshman en Mary Boyce, bespreek die uitvinding van die iwan in Mesopotamië, die gebied om die hedendaagse Irak. Hoewel dit nie heeltemal seker is hoe dit ontwikkel het nie, is daar algemene konsensus dat die iwan plaaslik ontwikkel het en nie van 'n ander gebied ingevoer is nie. Soortgelyke strukture, bekend as "pesgams", is aangetref in baie Zoroastriese huise in Yazd, waar twee of vier sale sou uitloop in 'n sentrale binnehof; dit is egter onbekend of dié ruimtes gewelf was.

Die eienskap wat die grootste aanduiding is dat die iwan in die antieke Nabye Ooste ontwikkel het, is die byvoeging van 'n gewelfde plafon, dus met 'n boog, gewoonlik van stene, klip of sement. Buite Mesopotamië staan nog 'n paar gewelfde strukture, insluitende baie voorbeelde van antieke Egipte, Rome en die Miceense Grieke. 

Baie geleerdes stem vandag saam dat die iwan in die Partiese Ryk ontstaan het. Een van die eerste Partiese iwans is ontdek by Seleukië aan die Tigrisrivier, waar die verskuiwing na gewelwe omstreeks die 1ste eeu plaasgevind het. Die nabyheid daarvan aan 'n ziggoerat dui daarop dat dit vir godsdienstige doeleindes gebruik kon gewees het.

Die tweede iwan-tipe gebou is oorkant 'n binnehof geleë en Walter Andrae, 'n Duitse argeoloog, meen dit het eerder as 'n administratiewe gebou as 'n godsdienssentrum gedien omdat daar geen bewyse van inskripsies of muurskilderings is nie. Dit was nie ongewoon dat iwans in sekulêre geboue gebruik is nie,  want hulle is diwels in paleise en gemeenskapsgeboue ingesluit. Ander vroeë terreine wat Partiese iwans bevat, sluit in Hatra, Dura Europos en Uruk.

## Galery
## Verwysings
### Bronne
*
*
*
*
*Rawson, Jessica, *Chinese Ornament: The Lotus and the Dragon*, 1984, British Museum Publications, 
*

## Skakels
Maryana Iskander

**Maryana Iskander** (; )  ( 1 September 1975 - ) is 'n Egiptiesgebore Amerikaanse sosiale entrepreneur en opgeleide advokaat. Vanaf Januarie 2022 is sy die nuwe uitvoerende hoof van die Wikimedia-stigting. Iskander was die uitvoerende hoof van die Harambee Youth Employment Accelerator in Suid-Afrika en 'n voormalige bedryfshoof van die Planned Parenthood Federation of America in New York gewees.

## Vroeë lewe en opvoeding 
Maryana Iskander is in Kaïro, Egipte, gebore waar sy gewoon het voordat sy op vierjarige ouderdom saam met haar ouers na die Verenigde State geëmigreer het. Haar gesin vestig hulle in Round Rock, Texas. Iskander het aan die Rice University studeer en 'n graad in sosiologie *magna cum laude* behaal in 1997, voordat sy haar MSc-graad aan die Universiteit van Oxford behaal het as 'n Rhodes-beurshouer in 1999. Deur 'n groot groep werkers op te bou wat maklik is om te navigeer en te bewys dat die jeug suksesvol met hierdie metode in diens geneem kan word, kon Harambee hul pogings en doeltreffendheid skaal. Gedurende haar tyd as uitvoerende hoof, het Harambee onder haar leiding een van Suid-Afrika se voorste nie-winsgewende organisasies geword, en 'n beduidende bydraer tot indiensneming van die jeug van Suid-Afrika. Teen Junie 2019 is werkgeleenthede aan 100&nbsp;000 jong werkers gebied in vennootskap met 500 maatskappye.

Op 14 September 2021 word Iskander aangewys as die nuwe uitvoerende hoof van die Wikimedia-stigting. Sy het op 5 Januarie 2022 met haar werksaamhede begin.

## Verwysings
Moraea fugacissima

***Moraea fugacissima*** is 'n plant en geofiet wat tot die genus *Moraea* behoort en deel van die fynbos en Sukkulente Karoo is. Die spesie is endemies aan die Noord-Kaap, Oos-Kaap en die Wes-Kaap en kom van Namakwaland tot Humansdorp voor. Die plant blom van Julie tot September en word 3-6&nbsp;cm groot. Die plant se heldergeel blomme is net van van ±10:30 tot 16:00 oop. In Engels staan die blom bekend as *clockflower*.

## Galery 

Moraea fugacissima01.jpg
Moraea fugacissima00.jpg
Moraea fugacissima Rondebosch common (Galaxia fugacissima) - cropped.jpg
Moraea fugacissima02.jpg

## Bronnelys 
* SANBI Redlist
* Plants of the World Online
* John Manning. 2018. Field Guide to Fynbos, Struik Nature, 2018, Bl. 102,
Moraea fugax

***Moraea fugax*** is 'n plant en geofiet wat tot die genus *Moraea* behoort en deel van die fynbos is. Die spesie is endemies aan die Noord-Kaap en die Wes-Kaap en kom van die Namakwaland, suidwaarts tot by die Kaapse Skiereiland en ooswaarts tot by Swellendam voor. Die plant blom van Augustus tot November en word 12-80&nbsp;cm hoog met vertakte stammetjies. Die blomme kan wit, blou of geel wees, ruik skerp enword op 'n kompakte bloeiwyse gedra. Daar open gewoonlik net een blom op 'n slag.

Dit staan ook as die *Hottentotsuintjie* of *soetuintjie* bekend.

## Galery 

Moraea fugax Rondebosch common.jpg
Moraea fugax Rondebosch common (4).jpg
Moraea fugax subsp fugax (de la Roche) Jacquin. Langebaan.jpg
Moraea fugax subsp.fugax 2.jpg
Moraea fugax subsp.fugax.jpg

## Bronnelys 
* SANBI Redlist
* Plants of the World Online
* John Manning. 2018. Field Guide to Fynbos, Struik Nature, 2018, Bl. 106, 
* Le Roux, A.; Schelpe, E. Veldblomgids van Suid-Afrika, Kaapse Departement Natuur- en Omgewingsbewaring, 1983, bl. 44.
Moraea gawleri

***Moraea gawleri*** is 'n plant en geofiet wat tot die genus *Moraea* behoort en deel van die fynbos en Sukkulente Karoo is. Die spesie is endemies aan die Noord-Kaap, Oos-Kaap en die Wes-Kaap en kom van Namakwaland tot by Humansdorp voor. Die plant word 15–45&nbsp;cm groot en blom van Julie tot Oktober, die blomme is geel, roomkleurig of baksteenrooi. Die plant het habitat afgestaan aan gewasverbouing maar word nog nie bedreig nie.

## Galery 

Moraea gawleri (5).jpg
Moraea gawleri 1DS-II 2-3549.jpg
Moraea gawleri 1DS-II 2-3712.jpg
Moraea gawleri 1DS-II 2-3713.jpg
Moraea gawleri 1DS-II 5418.jpg
Moraea gawleri. Sprengel Rondebosch common.jpg

## Bronnelys 
* SANBI Redlist
* Plants of the World Online
* John Manning. 2018. Field Guide to Fynbos, Struik Nature, 2018, Bl. 104,
Vologases V van Partië

**Vologases V** (Parties: , *Walagash*) was van 191 tot 208 koning van konings van die Partiese Ryk. As koning van Armenië (van 180 tot 191) was hy bekend as **Vologases II**. Nie veel is uit dié tyd van Armenië bekend nie, behalwe dat hy sy seun Rev I in 189 op die Iberiese troon geplaas het.

Vologases het in 191 sy pa, Vologases IV, as koning van Partië opgevolg. Dit is onseker of die magsoorname vreedsaam was en of Vologases die troon in 'n burgeroorlog afgeneem het. Toe Vologases V die Partiese troon bestyg, het hy sy seun Chosro I (bewind: 191-217) op die Armeense troon geplaas. 

Vologases se bewind is gekenmerk deur oorlog met die Romeinse Ryk wat van 195 tot 202 geduur het en daartoe gelei het dat die Partiese hoofstad, Ktesifon, vir 'n kort ruk ingeneem is en die Romeinse heerskappy in Armenië en Noord-Mesopotamië hervestig is. Terselfdertyd het interne konflik in die Partiese Ryk voorgekom, met die plaaslike Persiese prins Pabag wat beslag gelê het op Istakhr, die hoofstad van die suidelike Irannese streek Persis.

## Verwysings
### Bronne
* 
* 
* 
* 

## Skakels
Duncan-dok

Die **Duncan-dok** is ‘n vasmeerplek vir skepe in die hawe van Kaapstad, die wetgewende hoofstad van Suid-Afrika. 

## Beplanning 
Reeds in 1905 was daar sprake van vergroting van die hawe. In die dertigerjare van die 20ste eeu is besef dat die Alfred- en die Victoria-bekkens glad nie meer aan die heersende vereistes vir ‘n diepseehawe voldoen nie  en dat die dok- en hawegeriewe opgeknap en uitgebrei moet word om aan die vraag van die skeepvaart rondom Kaappunt te voldoen. 

## Ligging
Hierdie aanlêplek lê noord van die Kaapstadse strandgebied en die middestad, suidoos van die Victoria & Alfred Waterfront en suidwes van die Ben Schoeman-dok. Aan die suidoostekant is die Sturrock-droogdok en die seiljaghawe van die Royal Cape Yacht Club.

## Afmetings
Die hawe is ongeveer 2 km lank, 117 ha groot en kan skepe ontvang met ‘n diepgang van tot 12 m. Aanvanklik was die ingang tot die hawe 120 m wyd, maar dit is in 1964 tot 210 m vergroot.

## Konstruksie
Op 10 Mei 1938 het die eerste minister, genl. J.B.M. Hertzog, die werksaamhede amptelik afgeskop en kon die Suid-Afrikaanse filiaal van die Hollansche Aannemingsmaatschappij onder leiding van die ingenieur jonkheer Constantijn Leopold Carel van Kretschmar van Veen met die werk begin. Nuwe piere en golfbrekers is gebou. Weens die dreigende uitbraak van die Tweede Wêreldoorlog is die werk teen ‘n versnelde tempo aangepak. Uitgebreide baggerwerk is onderneem en miljoene ton opgebaggerde grond (hoofsaaklik seesand) is per pyplyn na die nuutgewonne terrein (vandag bekend as die Foreshore) gepomp. Die bodem van Tafelbaai bestaan uit sand op klei bo-op ‘n rotslaag. Om die vereiste diepte van 12 m te behaal, was dit nodig om ‘n groot hoeveelheid van die rots op die seebodem op te breek. Gemaalde klip vir die bouwerk van die kaaie, piere en golfbrekers is verkry uit die steengroewe van Klipheuwel en is in treinvragte vol na die bouterrein vervoer.  Die dok is in September 1945 (teen die einde van die Tweede Wêreldoorlog) voltooi.

## Naam
Sir Patrick Duncan het sy naam aan die dok verleen.

## Lees ook
*Roggebaai
Bimbe-suikerbos

Die **Bimbe-suikerbos** (*Protea dekindtiana*) is 'n blomdraende struik wat hoort tot die bekende Proteagenus. Die spesie is endemies aan Angola. In Engels staan die plant bekend as *Bimbe sugarbush*.

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* Plants of the World Online
* iNaturalist Portugal
Persiese mitologie

[thumb|220px|'n Griffioenagtige standbeeld uit [Persepolis, Iran, omstreeks 500&nbsp;v.C. Die figure word beskou as verteenwoordigend van die Persiese Hoema-voël.]]

Die **Persiese mitologie** of **Irannese mitologie** (Persies: افسانه‌های ایران) is die mites wat deur die antieke Perse en ander Irannese volke vertel is. Dié stories gaan oor die ontstaan en aard van die wêreld, die lewens en dade van gode, helde en mitologiese wesens, asook die oorsprong en betekenis van die antieke Persiese kultusse en rituele praktyke. 

Moderne geleerdes bestudeer die mites om 'n begrip te kry van die godsdienstige en politieke instellings van nie net die hedendaagse Iran nie, maar ook Groter Iran, wat streke insluit soos Wes-Asië, Sentraal-Asië, Suid-Asië en Transkaukasus, waar die Irannese kultuur 'n groot invloed gehad het. Dit is histories streke wat lank regeer is deur dinastieë van verskeie Irannese ryke. Dit sluit in die Mede, Achaemeniede, Parters, Sassaniede, Samaniede en talle ander kulture.

## Sien ook
* Zoroastrisme

## Verwysings
## Skakels